Projektas

LIETUVOS RESPUBLIKOS VYRIAUSYBĖ

NUTARIMAS

DĖL UNIVERSALIŲ DIRBTINĖS DANGOS SPORTO AIKŠTELIŲ PERDAVIMO

SAVIVALDYBIŲ NUOSAVYBĖN

2018 m. d. Nr.

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu, Lietuvos Respublikos vietos savivaldos įstatymo 6 straipsnio 5, 6, 8 ir 29 punktais ir atsižvelgdama į atitinkamus savivaldybių tarybų sprendimus, Lietuvos Respublikos Vyriausybė n u t a r i a:

1. Perduoti savivaldybių nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį ir šiuo metu Kūno kultūros ir sporto departamento prie Lietuvos Respublikos Vyriausybės patikėjimo teise valdomą ilgalaikį materialųjį turtą – universalias dirbtinės dangos sporto aikšteles, kurių bendra likutinė vertė 2016 m. gruodžio 31 d. – 345 099,04 euro (trys šimtai keturiasdešimt penki tūkstančiai devyniasdešimt devyni eurai 4 centai) (pagal priedą).

2. Įgalioti Kūno kultūros ir sporto departamentą prie Lietuvos Respublikos Vyriausybės pasirašyti 1 punkte nurodyto turto perdavimo ir priėmimo aktus.

Ministras Pirmininkas

Švietimo ir mokslo ministras

Lietuvos Respublikos Vyriausybės

2018 m. d. nutarimo Nr.

priedas

VALSTYBEI NUOSAVYBĖS TEISE PRIKLAUSANČIŲ UNIVERSALIŲ DIRBTINĖS DANGOS SPORTO AIKŠTELIŲ, PERDUODAMŲ SAVIVALDYBIŲ NUOSAVYBĖN, SĄRAŠAS

Eil. Nr.	Savivaldybė	Aikštelės įrengimo vieta	Inventorinis Nr.	Kiekis	Vieneto įsigijimo vertė, eurais	Vieneto likutinė vertė (2016 m. gruodžio 31 d.), eurais
Savivaldybės, kurioms ilgalaikis materialusis turtas perduodamas savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti; švietimo pagalbai mokiniui, mokytojui, šeimai, mokyklai teikti, vaiko minimaliosios priežiūros priemonių vykdymui organizuoti ir koordinuoti; ikimokyklinio ugdymo, vaikų ir suaugusiųjų neformaliajam švietimui organizuoti, vaikų ir jaunimo užimtumui organizuoti; kūno kultūrai ir sportui plėtoti, gyventojų poilsiui organizuoti
1.	Biržų rajono	prie Biržų rajono Pabiržės pagrindinės mokyklos (Biržų rajono savivaldybė, Pabiržės, Likėnų g. 10)	3147	1	26 996,00	26 321,12
2.	Kaišiadorių rajono	prie Kaišiadorių Vaclovo Giržado progimnazijos (Kaišiadorys, Paukštininkų g. 5)	3145	1	26 996,00	26 096,16
3.	Kelmės rajono	prie Kelmės „Kražantės“ progimnazijos (Kelmė, Vytauto Didžiojo g. 110)	3162	1	26 996,00	26 996,00
4.	Klaipėdos rajono	prie Klaipėdos rajono Plikių Ievos Labutytės pagrindinės mokyklos (Klaipėdos rajono savivaldybė, Plikiai, Mokyklos g. 4)	3149	1	26 996,00	26 546,08
5.	Klaipėdos rajono	prie Dituvos ir Nidos gatvių (Klaipėdos rajono savivaldybė, Priekulės seniūnija, Derceklių kaimas)	3148	1	26 996,00	26 546,08
6.	Kupiškio rajono	Prie Kupiškio rajono Alizavos pagrindinės mokyklos (Kupiškio rajono savivaldybė, Alizava, Berželių g. 12)	3146	1	26 996,00	26 321,12
7.	Prienų rajono	prie Želkūnų kaimo bendruomenės (Prienų rajono savivaldybė, Stakliškių seniūnija, Vyšniūnų kaimas, Liepų g. 7-14)	3161	1	26 996,00	26 996,00
Eil. Nr.	Savivaldybė	Aikštelės įrengimo vieta	Inventorinis Nr.	Kiekis	Vieneto įsigijimo vertė, eurais	Vieneto likutinė vertė (2016 m. gruodžio 31 d.), eurais
8.	Šilalės rajono	prie Šilalės Dariaus ir Girėno progimnazijos (Šilalė, D. Poškos g. 24)	3164	1	26 996,00	26 996,00
9.	Šilutės rajono	prie Šilutės Martyno Jankaus pagrindinės mokyklos (Šilutė, Sodų g. 7)	3141	1	26 996,00	26 096,16
10.	Šilutės rajono	prie Šilutės rajono Švėkšnos „Saulės“ gimnazijos (Šilutės rajono savivaldybė, Švėkšna., Sodo g. 1)	3163	1	26 996,00	26 996,00
Iš viso	10	269 960,00	265 910,72
Savivaldybės, kurioms ilgalaikis materialusis turtas perduodamas kūno kultūrai ir sportui plėtoti, gyventojų poilsiui organizuoti
1.	Šakių rajono	prie Šakių jaunimo kūrybos ir sporto centro (Šakiai, V. Kudirkos g. 64)	3165	1	26 996,00	26 996,00
Iš viso	1	26 996,00	26 996,00
Savivaldybės, kurioms ilgalaikis materialusis turtas perduodamas ikimokyklinio ugdymo, vaikų ir suaugusiųjų neformaliajam švietimui organizuoti
1.	Vilniaus rajono	prie Eitminiškių pagrindinės mokyklos (Vilniaus rajono savivaldybė, Nemenčinės seniūnija, Eitminiškių kaimas, Misionierių g. 10)	3143	1	26 996,00	26 096,16
2.	Vilniaus rajono	prie Vilniaus rajono Buivydiškių Tadeušo Konvickio gimnazijos (Vilniaus rajono savivaldybė, Zujūnų seniūnija, Buivydiškių I kaimas, Bažnyčios g. 2)	3144	1	26 996,00	26 096,16
Iš viso	2	53 992,00	52 192,32
Iš viso	13	350 948,00	345 099,04

______________________________